《题孙允刚饮水轩》
明代·程通

智者惟乐水，乐之斯饮之。清贫自足乐，真味谁能知。

江海归吾量，膏粱匪我思。孔颜今不作，千载竟何师。

作者简介：（1364—1403）明徽州府绩溪人，字彦亨。洪武二十三年举人。授辽府纪善。建文初，燕王兵起，随辽王南归京师，上封事，陈备御策，进左长史。永乐初，从辽王徙荆州。旋上封事被发，下狱死。